\r\n16.5. Միության կանոնադրական և ծրագրային հարցերով որոշումներն ընդունվում են բաց քվեարկությամբ` քվորումի առկայության դեպքում պատգամավորների կեսից ավելի ձայներով:\r\n\r\n16.6. Համագումարի բացառիկ իրավասությունն է ընտրել Միության պատվավոր Նախագահ:\r\n\r\nՀոդված 17.\r\n\r\n17.1. Գլխավոր Խորհուրդը հանդիսանում է Միության կոլեգիալ ղեկավար մարմինը Համագումարների միջև ընկած ժամանակահատվածում, որն ընտրվում է 5 տարի ժամկետով, Համագումարի կողմից որոշված թվաքանակով:\r\n\r\n17.2. Գլխավոր Խորհուրդը կազմված է Նախագահից, առաջին փոխնախագահից, փոխնախագահներից, Գլխավոր Խորհրդի Նախագահության անդամներից, Գործադիր Տնօրինության ղեկավարից, մասնաճյուղերի և ներկայացուցչությունների ղեկավարներից և Համագումարի կողմից ընտրված այլ անդամներից: Գլխավոր Խորհրդի անդամների քանակական կազմը սահմանում է Միության Համագումարը:\r\n\r\nԳլխավոր Խորհրդի անդամներն ունեն հավասար իրավունքներ և կրում են հավասար պարտականություններ:\r\n\r\n17.3. Գլխավոր Խորհրդի ղեկավարն ի պաշտոնե Միության Նախագահն է: Նախագահը, կամ նրա հանձնարարությամբ՝ առաջին փոխնախագահը, վարում է Գլխավոր Խորհրդի նիստերը:\r\n\r\n17.4. Գլխավոր Խորհրդի նիստերը հրավիրվում են Նախագահի կողմից տարին մեկ անգամ:\r\n\r\n17.5. Գլխավոր Խորհրդի արտահերթ նիստ կարող է հրավիրվել Նախագահի կողմից, Միության Գլխավոր Խորհրդի Նախագահության որոշմամբ կամ Գլխավոր Խորհրդի որոշմամբ:\r\n\r\n17.6. Գլխավոր Խորհուրդն իրավասու է որոշումներ ընդունել իր իրավասության շրջանակներում, եթե նիստին ներկա է Գլխավոր Խորհրդի անդամների կեսից ավելին: Որոշումներն ընդունվում են Գլխավոր Խորհրդի անդամների ձայների պարզ մեծամասնությամբ քվորումի առկայության պայմաններում: Քվեարկության ձևը որոշում է Գլխավոր Խորհուրդը:\r\n\r\n17.7. Գլխավոր Խորհրդի արձանագրությունը ստորագրում է Նախագահը կամ առաջին փոխնախագահը և արձանագրություն կազմող քարտուղարը:\r\n\r\nՀոդված 18.\r\n\r\n18.1. Միության Գլխավոր Խորհուրդն իրավասու է\r\n